اؤگئی آنا (فیلم ۱۹۵۸)

**اؤگئی آنا** — یؤنتمن  حبیب اسماعیلوفون فیلمی.آذربایجاندا ان سئویلن فیلم‌دیر.  

## ایچریک
  فیلمده یئنی عاییله موناسیبت‌لریندن، تربیه مسله‌لریندن، اؤگئی آنانین (نجیبه ملیکووا) دوغمالیغیندان، اونو آنا کیمی قبول ائتمک ایستمه‌ین بالاجا اسماعیلین(جئیهون میرزه‌یئو) کؤورک قلبینی محبتله، خئییرخواه‌لیقلا نئجه اله آلا بیلمه‌سیندن صؤحبت آچیلیر. 

## فیلمین قونوسو
اسماعیل (جئیهون میرزه‌یئو) آذربایجانین اسماعیللی کندلریندن بیری اولان بوینوزدا چکیلن فیلمده ارکؤیون ننه‌سی (حقیقت رضایئوا) ایله اوتورور. اسماعیلین آتاسی عاریف (فاتح فتح‌الله‌یئو) بیر نئچه ایل اوّل عالی تحصیل آلماق اوچون شهره گئتمیشدی. تحصیلینی اورادا بیتیریب اینشاآت موهندیسی اولموشدور. بیر گون اسماعیلین آتاسی شهردن کنده گلیر. لاکین کنده قاییدارکن اؤز کیمی حیات یولداشینی ایتیرمیش بیر قادینی (نجیبه ملکووا) یانیندا گتیریر. قادین جمیله آدلی قیزینی گتیرمیشدی (س. آخوندووا). ننه‌نین دوست‌لاری اسماعیل و اسماعیلین ننه‌سی کیمی اؤگئی آنایا خوش باخمیرلار. اؤگئی آنانین مقصدی اسماعیلین سئوگیسینی قازانماق اولاجاق.‌

  اسماعیلین مکتبده‌کی  قییمت‌لری او قدر ده یاخشی دئییل و بو وضعیتی آتاسیندان گیزله‌دیر. اسماعیلین کارنامه‌سینی عاریفه گؤسترن اؤگئی آناسینا غضبی آرتیر. کندده کی  دیگر اوشاق‌لار اسماعیلین آتاسی کیمی بیر اینشاات موهندیسی اولا بیله‌جگینه اینانمیرلار؛ اونلاردان عصبی‌لشن اسماعیل اؤزونو دعوا ایچینده گؤرور. جمیله یاشیدلاری قارشیسیندا اسماعیلی لاغا قویاندا اسماعیل اینتیقام پلانینی حاضیرلاییر. جمیله‌نی قورخوتماق اوچون دوستونون (جئیهون شریفوو) کؤمگی ایله جمیله یاتارکن یاتاغی نین یانیندا بیربئز پارچاسی‌نین ایچینده  بیر یاراسا قویور. 

بونو اؤیرنن اؤگئی آنا، هم اسماعیلی هم ده جمیله‌نی ائوده ساخلاییر. هر شئیدن بئزن اسماعیل ائودن قاچماغا قرار وئریر؛ یانینا گئتدیگی اینسان‌لار اونا هئچ بیر شئیین آسان قازانیلمادیغینی و درس اوخومالی اولدوغونو سؤیله‌ییرلر. عاریفین قاییناناسی و اسماعیلله موباریزه آپاران اؤگئی آناسی مومکون قدر صبیرلی اولماغا چالیشیر. باشقا بیر گونده چای کئچیرمگه چالیشاجاق 2 اوشاق چایا دوشه‌جک و جمیله قریپه توتولاجاق. قریپ اوچون یاخشی اولدوغو بیلینن زوغالی چیچگی یالنیز داغلاردا گؤیه‌ریر. اسماعیل داغلارا گئده جک و جمیله‌نین ساغالماسی اوچون چیچک‌لر توپلایاجاق. آنجاق هئچ کیمه خبر وئرمه‌میشدی و آتاسی بیر نئچه دقیقه  اول اوغلونا آتش آچاجاق. اؤگئی آناسینی اوّل‌لر هئچ آنا دئمه‌ین اسماعیل قورخو ایچینده آنا قیشقیراجاق و یارالانان اوشاق اؤزونو اؤگئی آناسی نین قوینوندا تاپاجاق.    

## فستیوال‌لار و موکافات‌لار

*   1959-جو ایلده کییئف‌ده عوموم‌ایتیفاق کینوفستیوالی فیلم اوچونجو موکافات آلمیشدیر.  

## فیلم حاقیندا

*   فیلم اویونچوسو نصیبه زینالووانین کینودا ایلک ایشی‌دیر.  
*   فیلمده جمیله ایله اسماعیل چایی کئچرکن ایکیسی ده سویا دوشورلر. بو صحنه اوکتوبر آییندا چکیلدیگیندن هر ایکی اویونچو سویوقلاییب قیزدیرمیشدی.  
*   جمیله‌نین اوتاغینا یاراسا گیرمه‌سی صحنه‌سی نین چکیلیش‌لرینده هم اویونجاق، هم ده حقیقی یاراسادان ایستیفاده ائتمیشدیلر.  
*   اکرانا چیخدیغی زامان فیلمه 21،8 میلیون تاماشاچی باخمیشدی. 
*   فیلمین کادرلاریندان 1993-جو ایلده اسماعیلین اکران حیاتی‌نین داوامی اولان  " فریاد "  فیلمینده ایستیفاده اولونموشدور. 

## ائشیک باغلانتی
فیلمه باخ

## اتک یازی‌لار


## قایناق

* Şəmsəddin Abbasov. "Sovet Azərbaycanının kinosu" //Kommunist.- 1958.- 29 avqust.
* Азербайджанской ССР кинематография. Кино: Энциклопедический словарь / Гл. ред. С. И. Юткевич; Редкол.: Ю. С. Афанасьев, В. Е. Баскаков, И. В. Вайсфельд и др. — Москва: Советская энциклопедия, 1987. — стр. 13.
* Кино: Энциклопедический словарь / Гл. ред. С. И. Юткевич; Редкол.: Ю. С. Афанасьев, В. Е. Баскаков, И. В. Вайсфельд и др. — Москва: Советская энциклопедия, 1987. — стр. 16; 154.
* Azərbaycan Respublikası Mədəniyyət Nazirliyi. C.Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923-2003-cü illər. Bakı: Mütərcim, 2004.- səh. 94; 118; 125-129.
* Azərbaycan Milli Ensiklopediyası: Azərbaycan. Ramiz Məmmədov. Kino. Azərbaycan Milli Ensiklopediyası Elmi Mərkəzi, 2007.- səh. 814.
بؤلمه:فیلملر
بؤلمه:فیلم
بؤلمه:سینما اؤلکه اساسیندا
بؤلمه:آذربایجان فیلملری